# Támogatási szerződés

 Erasmus+ szakmai gyakorlat

20../20... tanév

**Szerződésszám :..**

**Egyrészről**

**a Pécsi Tudományegyetem**

Erasmus kód: **HU PECS01**

székhely: **7622 Pécs, Vasvári P. u. 4.**

intézményi azonosító: **FI 58544**

adószám: **19308681-4-02**

csoport azonosító szám: **17783941-5-02**

bankszámlaszám: **OTP Bank HU79117310012313557400000000**

a továbbiakban **Intézmény**, amelyet a jelen szerződés aláírásakor **Prof.** **Dr. Miseta Attila rektor** képvisel,

**Másrészről**

|  |
| --- |
| **Résztvevő neve: ..** |
| Születési hely, idő: .. | Állampolgárság: .. |
| Állandó lakcím: .. |
| Telefon: .. | E-mail: .. |
| Neme:.. | Neptun kód: .. |
| Tanulmányi szint: .. | Befejezett felsőoktatási évek száma: .. |
| Tématerület: .. | Kód: .. |

Szerződés típusa: Erasmus+ státusz nulla támogatással („zero grant”)a Kulturális és Innovációs Minisztérium által a VI/1726-2/2023/FÁFIN iktatószámon kibocsátott támogatói okirat keretében biztosított forrásból nyújtott támogatással.

A pénzügyi támogatás az alábbi támogatásokat tartalmazza:

☐ Hosszú távú fizikai mobilitás pénzügyi alaptámogatása

☐ Rövid távú fizikai mobilitás pénzügyi alaptámogatása

☐ Hosszú távú mobilitás pénzügyi alaptámogatásának esélyegyenlőségi kiegészítése (EE), [100.000 Ft/ hó]

☐Rövid távú mobilitás pénzügyi támogatásának esélyegyenlőségi kiegészítése (EE), [1-14 napos mobilitás esetén:] 40.000 Ft./[15-30 napos mobilitás esetén:] 60.000 Ft.]

☐ ’Zöld utazáshoz’ kapcsolódó pénzügyi kiegészítés, egyszeri 20.000 Ft.

☐ Utazási támogatás (normál vagy ’zöld’ utazás)

☐ További utazási napok

☐ Különösen költséges utazás támogatása

☐ Valós költség alapú esélyegyenlőségi támogatás (SN)Bankszámla, amelyre a pénzügyi támogatás fizetendő:

Bankszámla, amelyre a pénzügyi támogatás fizetendő: ...

Bankszámlatulajdonos neve: ..

Bank neve: ..

Clearing/BIC/SWIFT kód:..

IBAN kódos bankszámlaszám: ..

a továbbiakban **Résztvevő**, megállapodtak az alábbi **Különös feltételek**ben és **Mellékletek**ben, melyek a jelen szerződés (**a Szerződés**) szerves részét képezik.

I.sz. Melléklet Tanulmányi megállapodás/ szerződés

II.sz. Melléklet Általános feltételek

III.sz. Melléklet [Erasmus+ Hallgatói Charta](http://erasmus.pte.hu/content/erasmus-hallgatoi-charta)

A **Különös Feltételekben** megállapított feltételek a **Mellékletekben** megállapított előírásokkal szemben elsőbbséget élveznek.

# KÜLÖNÖS FELTÉTELEK

**1. CIKK – A SZERZŐDÉS TÁRGYA**

1.1 Az Intézmény a Résztvevő számára támogatást nyújt ahhoz, hogy az Erasmus+ Program keretein belül szakmai gyakorlatos mobilitási tevékenységet folytasson.

**Fogadó intézmény neve:**

**Erasmus kódja/címe:**

1.2 A Résztvevő elfogadja a 3. cikkben meghatározott összegű pénzügyi támogatást, és vállalja, hogy az I. sz. Mellékletben leírt szakmai gyakorlatos mobilitási tevékenységet végrehajtja. Résztvevő a hazai intézményben a 2023/2024-es tanévben beiratkozik, vállalja, hogy a 2023/2024-es tanévnek az ösztöndíjas időszakra eső valamennyi félévében aktív hallgatói jogviszonnyal fog rendelkezni, esetleges fizetési kötelezettségének az Intézménnyel szemben eleget tesz, oklevelét (diplomáját) nem szerzi meg a mobilitás befejezése előtt. Az Intézmény folyósítja a Résztvevő számára mindazokat az anyagi juttatásokat, amelyek Résztvevőt az adott tanévben megilletik.

1.3. A Szerződés módosítását, beleértve a kezdő és befejező dátum megváltoztatását is, levélben vagy e-mailben küldött hivatalos értesítéssel lehet kérvényezni; a módosítás csak kölcsönös megegyezés esetén válik érvényessé.

**2. CIKK – HATÁLYBA LÉPÉS ÉS A MOBILITÁS IDŐTARTAMA**

2.1 A **Szerződés** azon a napon lép hatályba, amelyen a két fél közül utolsóként aláíró szerződő fél azt aláírja. A szerződés időbeli hatálya a felek szerződés szerinti kötelezettségeinek maradéktalan teljesítéséig tart.

2.2 **A fizikai mobilitási időszak kezdőnapja: ... zárónapja: ...** A mobilitási időszak kezdőnapja az a nap, amelyen a résztvevő először köteles a fogadó intézménynél megjelenni. Ha a Résztvevő a külföldön töltött mobilitási időtartam részeként a fogadó intézményben nyelvtanfolyamon vesz részt, a mobilitási időszak kezdőnapja a fogadó intézményben tartott nyelvtanfolyam első részvételi napja. A mobilitási időszak külföldi befejező napja az a nap, amikor a résztvevő a fogadó intézménynél utoljára köteles megjelenni.

2.3 A Résztvevő az Erasmus+ támogatásból a 2.2. pont alapján támogatott napok száma nap hosszú távú mobilitás esetén: (azaz teljes hónapok száma hónap és fennmaradó napok száma nap) időszakra kap pénzügyi támogatást. A mobilitási időtartamhoz hozzáadódik további … utazási nap, amely napokra jár a megélhetési támogatás.

2.4 hosszú távú mobilitások esetén:] [A fizikai mobilitás időtartama nem haladhatja meg a 12 hónapot (osztatlan képzések esetén 24 hónapot), beleértve az Erasmus+ támogatás nélküli („zero-grant”) időszakokat is.] [rövid távú mobilitás esetén:] [A fizikai mobilitás időtartama nem haladhatja meg a 30 napot.

2.5 A tartózkodási időtartam meghosszabbítására vonatkozóan az intézményi koordinátornak elektronikus levélben küldött kérelmet (erasmus@pte.hu) az eredetileg tervezett mobilitási időszak vége előtt legalább 30 nappal lehet beterjeszteni a 2.4. pontban foglaltak figyelembevételével. Amennyiben az Intézmény hozzájárul, a hosszabbítás tényét szerződésmódosításban kell rögzíteni.

2.6 A 2.2. cikkben foglaltak szerint a mobilitási időszak kezdő és befejező napját a Képzési Megállapodásban kell meghatározni. A mobilitási időtartam jóváhagyott kezdő- és zárónapját a Traineeship Certificate, illetve a Certificate of Attendance (vagy az ezen dokumentumokhoz mellékelt nyilatkozatok) tartalmazzák. Ha a ténylegesen teljesített időtartam rövidebb, mint a 2.2. cikkben rögzített időtartam, a Résztvevőnek a támogatás időarányos részét vissza kell fizetnie az Intézménynek. A visszafizetendő időarányos részt a 2.2. cikkben meghatározott mobilitási időszak és a ténylegesen teljesített mobilitási időszak közötti különbség alapján kell kiszámítani. A ténylegesen teljesített mobilitási időszakot a tanulmányi megállapodás, az Arrival Form és a Validation Form alapján kell meghatározni. Ebben az esetben a visszafizetésre vonatkozóan a 3.8-3.9. cikkek rendelkezéseit kell megfelelően alkalmazni.

2.7. A fogadó intézménybe való megérkezéstől számított nyolc (8) napon belül a Résztvevőnek az intézményi koordinátornak küldött e-mailben (erasmus@pte.hu) tájékoztatnia kell az Intézményt a megérkezése tényéről és a szállás címéről, valamint az e-mailhez csatolni köteles a fogadó intézmény által aláírt Arrival Formot (az Erasmus+ fizikai mobilitási időszak tényleges kezdetét igazoló dokumentum).

**3. CIKK – PÉNZÜGYI TÁMOGATÁS**

3.1 A mobilitási időtartamra nyújtandó pénzügyi támogatás kiszámítása az Erasmus+ Program Pályázati útmutatójában ismertetett szabályok alapján történik azzal a kitétellel, hogy az euró árfolyam 400 Ft / euró árfolyamon kerül rögzítésre.

3.2. A Résztvevő ... nap fizikai mobilitásra kap Erasmus+ támogatást.

 Ehhez az időtartamhoz további [...] utazási napot és [...] ’zöld’ utazási napot is hozzá kell számítani, amely napokra szintén jár a megélhetési támogatás.] [Amennyiben a mobilitási időszak egy része nem támogatott, akkor a napok számát megfelelő mértékben csökkenteni kell.

3.3 A mobilitási időszakra járó teljes támogatás ... Ft. ¹

¹A támogatás számítási módja: [rövid távú mobilitás esetén:] a mobilitás 3.2. pontban meghatározott napjai száma alapján napi 28.000 Ft., a 14. napig, majd további napi 20.000 Ft., és a megfelelő kiegészítő támogatások és utazási támogatás összege. [hosszú távú mobilitás esetén:] a mobilitás 3.2. pontban meghatározott napjai számának és a fogadó országra vonatkozó egy napra meghatározott megélhetési támogatási egység szorzata, valamint a megfelelő kiegészítő támogatások és utazási támogatás összege. Nem teljes hónap esetén a pénzügyi támogatás összege a fennmaradó napok számának és az egy hónapra meghatározott támogatási összeg (beleértve az esetleges esélyegyenlőségi támogatást is) 1/30-ának szorzata.

3.4 A valós költség alapú esélyegyenlőségi támogatással (SN), illetve a különösen költséges utazás támogatásával kapcsolatban felmerült költségek elszámolása a benyújtott és jóváhagyott támogatási kérelem alapján, a Résztvevő által benyújtott elszámolási dokumentáció alapján történik. A zöld utazás utazási dokumentumokkal, vagy büntetőjogi nyilatkozattal igazolandó.

3.5 A pénzügyi támogatás nem nyújtható az Uniós és hazai támogatások által már fedezett költségek megtérítésére.

3.6 A 3.5 cikkben foglalt rendelkezés figyelembevétele mellett, a pénzügyi támogatás más támogatási forrásokkal összeegyeztethető, beleértve a szakmai gyakorlatért, vagy extra feladatokért kapott esetleges javadalmazást is, amennyiben a Résztvevő maradéktalanul eleget tesz az I. sz. mellékletben felsorolt feladatainak.

3.7 A Résztvevő tudomásul veszi, hogy a támogatás nem feltétlenül fedezi teljes mértékben a mobilitással kapcsolatos vagy a mobilitás során felmerülő összes költséget. Ezért előfordulhat, hogy a Résztvevőnek a mobilitással kapcsolatban vagy annak során a saját körülményei alapján egy előre nem meghatározható összeget magának kell viselnie.

3.8 Amennyiben a Résztvevő a Szerződés rendelkezéseit nem, vagy csak részben teljesíti, az Intézmény tizenöt (15) napos felmondási idővel felmondhatja a jelen megállapodást (vagy elállhat attól), és felszólíthatja a Résztvevőt a pénzügyi támogatás, vagy annak egy arányos részének visszafizetésére. A visszafizetendő összegre vonatkozó javaslat az intézmény mérlegelési jogkörébe tartozik, a visszafizetendő összeg jóváhagyása pedig a nemzeti iroda mérlegelési jogkörébe tartozik. Az intézmény értesíti a Résztvevőt a visszafizetendő összegről, mielőtt az intézmény benyújtja javaslatát a nemzeti ügynökségnek. A Résztvevőnek a javaslat kézhezvételétől számított tizenöt (15) nap áll rendelkezésére, hogy véleményezze azt. A Résztvevőnek a javaslattal kapcsolatos észrevételei nem kötelezőek sem az Intézményre, sem a nemzeti ügynökségre nézve. Ha a Résztvevő a szerződést a mobilitás záródátuma előtt felmondja, a részére már kifizetett támogatási összeget vissza kell fizetnie, kivéve, ha az Intézménnyel ettől eltérően állapodtak meg.

3.9. **Tennivalók vis maior helyzet esetén**

 A vis maior helyzet gyűjtőfogalom, amely olyan elháríthatatlan külső okokat jelent, amelyek miatt a Résztvevő a támogatáshoz kapcsolódó meghatározott feltételeket nem képes teljesíteni, vagy egyéb kötelezettségeknek (pl. jelenléti képzési kötelezettség) nem tud eleget tenni. Ilyen okok lehetnek különösen, de nem kizárólagosan a természeti katasztrófák, (földrengés, tűzvész, járvány, stb), bizonyos politikai-társadalmi események (háború, forradalom, stb.), meghatározott állami-hatósági intézkedések (embargó, bojkott, stb.) a Résztvevő súlyos betegsége, stb. A Résztvevő köteles 15 napon belül bejelenteni az Intézmény felé a már bekövetkezett vis maior eseményt, amennyiben valószínűsíthető, hogy emiatt a Szerződésben foglaltakat részben vagy egyáltalán nem tudja teljesíteni. A bejelentés mellett a Résztvevő köteles a vis maior helyzet bekövetkezését alátámasztó dokumentumokat is csatolni, amennyiben ez lehetséges és életszerű.

 Ha a Résztvevőt az I. sz. mellékletben meghatározott mobilitási aktivitásának teljesítésében vis maior helyzet akadályozza, Résztvevő megkaphatja a támogatási összegnek legalább a tényleges külföldi tartózkodás hossza alapján számított időarányos részét. A fennmaradó összeget teljes egészében vissza kell fizetni, kivéve, ha a küldő Intézménnyel ettől eltérően állapodtak meg. Az ilyen esetekkel kapcsolatban az Intézmény köteles haladéktalanul értesíteni a Tempus Közalapítványt, és minden ilyen esetben szükséges a Tempus Közalapítvány jóváhagyása.

 Ha a Résztvevő a vis maior helyzettel összefüggésben felmerült rendkívüli költségei vonatkozásában vis maior kérelmet szeretne benyújtani, azt legkésőbb a mobilitás záródátuma után 15 napon belül kell megtennie. A kérelmet az Intézmény által meghatározott módon és formában, az összes alátámasztó dokumentummal együtt kell benyújtani, melyet az Intézmény tételes javaslattétellel továbbít a Tempus Közalapítványnak elbírálásra. Ha az elbírálás során a Tempus Közalapítvány hiánypótlást kér, annak benyújtására az intézményi felszólítástól számítva 30 nap áll a Résztvevő rendelkezésére. Amennyiben a megadott határidőre nem érkezik be a hiánypótlás, akkor a Tempus Közalapítvány a rendelkezésére álló dokmentumok alapján hozza meg a döntést. A Résztvevő vis maior kérelmét a döntés meghozataláig visszavonhatja.

 A vis maior kérelmet elbíráló döntésről szóló értesítésben az Intézmény tájékoztatja a Résztvevőt arról, hogy az értesítés kézhezvételétől számított 8 napon belül az intézményi kapcsolattartónál kifogást nyújthat be a döntésben foglaltak vitatása esetén. Amennyiben az Intézmény jogosnak találja a benyújtott kifogást, akkor azt az ügy minden alátámasztó dokumentumával és a tételes intézményi javaslattal együtt továbbítja a Tempus Közalapítvány számára. A kifogás elfogadásáról vagy elutasításáról a Tempus Közalapítvány jogosult dönteni.

 A Résztvevő tudomásul veszi, hogy a vis maior esemény fennállásának igazolása és a visszatérítési kérelem benyújtása az ő kizárólagos felelőssége, és a határidő nem hosszabbítható meg.

**4. CIKK – FIZETÉSI FELTÉTELEK**

4.1 A kifizetést a Résztvevőnek legkésőbb az alábbiak közül leghamarabb bekövetkező dátumon kell teljesíteni:

 - a Szerződés mindkét fél általi aláírásának napját 30 naptári napot követően,

 - a mobilitási időtartam kezdőnapján.

 A Résztvevő a 3. cikkben meghatározott összeg szemeszterenként 100%-át kitevő kifizetésben részesül. Amennyiben a Résztvevő a szükséges dokumentumokat nem tudta időben bemutatni, kivételes esetben a későbbi kifizetés is elfogadható.

4.2 Az 5 hónapnál hosszabb ösztöndíj időtartam esetén a 4.1. cikkben meghatározott határidőig az első 5 havi összeg kerül átutaltásra. A fennmaradó rész a Résztvevő által benyújtott az első szemeszter elvégzését igazoló, (figyelembe véve az adott kar által egy szemeszterre előírt minimálisan teljesítendő kurzus/kredit számot) aláírt hivatalos Transcript of Records benyújtását (a Nemzetközi Igazgatóság részére) és elfogadását követő 30 napon belül kerül kifizetésre.

4.3 Ha a 4.1 és 4.2. cikk szerinti kifizetés nem éri el a maximum támogatási összeg 100%-át, annak rendelkezésre állása esetén, az online EU Survey elküldését kell a pénzügyi támogatás egyenlegének kifizetése iránti résztvevői kérelemként kezelni. Az Intézménynek 45 naptári nap áll rendelkezésére az egyenleg kifizetésére, vagy – vissza¬térítési igény esetén – a visszafizetési felszólítás kiküldésére. Amennyiben vis maior kérelem beadására került sor, a 4.3. pontban foglaltak nem alkalmazandók.

**5. CIKK – BIZTOSÍTÁS**

5.1. Az Intézmény meggyőződött róla, hogy a Résztvevő rendelkezik a mobilitáshoz megfelelő egészségbiztosítással, amelyet a Résztvevő kötött.

5.2. A Résztvevőnek a külföldi tartózkodás teljes időtartama alatt megfelelő biztosítással kell rendelkeznie. Résztvevő a kiutazás előtt köteles kiváltani az EU Biztosítási kártyát (EU-s országok esetében). A Résztvevő az Intézménytől felvilágosítást kapott a biztosítással kapcsolatos tudnivalókról. A Résztvevő tudatában van, hogy a kötelező egészségbiztosítás nem szükségszerűen fedezi a külföldön felmerülő esetleges költségeket, kiegészítő biztosítás(ok)ról a fogadó ország előírásai alapján intézkedik.

 Biztosító társaság neve és biztosítás száma: ...

 A biztosítást kiváltó felelős fél: Résztvevő

5.3. A megfelelő összegű, legalább a munkavégzés/tanulmányok helyszínén bekövetkező káreseményekre érvényes felelősségbiztosítás megkötése megtörtént. Biztosító társaság neve és biztosítás száma: ...

5.4. A megfelelő összegű, legalább a munkavégzés/tanulmányok helyszínén bekövetkező káreseményekre érvényes balesetbiztosítás megszervezése megtörtént. Biztosító társaság neve és biztosítás száma: ...

5.5. Felek rögzítik, hogy a mobilitás időtartama alatt bekövetkező baleseti, betegségi, személyi és vagyoni károkat és az ezzel kapcsolatos költségeket a Résztvevő viseli, ezeket sem az Intézményre, sem az EU intézményeire, sem ezek munkatársaira nem háríthatja át.

**6. CIKK – ONLINE NYELVI TÁMOGATÁS (OLS)**

Ez a cikk kizárólag az online OLS rendszerben elérhető nyelveken megvalósuló mobilitások esetén alkalmazandó, kivéve az anyanyelvi szinten beszélő hallgatók esetét.

6.1. mobilitási időtartama 14, vagy annál több nap]: [A Résztvevőnek amennyiben elérhető, a mobilitási időtartam kezdetét megelőzően online nyelvi szintfelmérő tesztet kell elvégeznie. Az online nyelvi felmérés elvégzése a mobilitás megkezdésének előfeltétele, kivéve a megfelelően megindokolt eseteket.

 mobilitási időtartama kevesebb, mint 14 nap] [A Résztvevő amennyiben elérhető, a mobilitási időtartam kezdetét megelőzően elvégezhet online nyelvi szintfelmérő tesztet.

6.2. A Résztvevőnek nyelv nyelvből a mobilitási időtartam kezdete előtt már megszerzett vagy addig megszerzendő nyelvi kompetencia szintje A1/A2/B1/B2/C1/C2.

6.3. Amennyiben a Résztvevő online kurzus hozzáférést kap, a belépés után azonnal meg kell kezdenie a kurzust, és a lehető legtöbbet elvégeznie abból.

**7. CIKK – EGYÉNI BESZÁMOLÓ (EU SURVEY)**

7.1. A Résztvevő a mobilitás záródátumát követő 30 napon belül köteles kitölteni és benyújtani egyéni online beszámolóját az EU Survey felületen, amennyiben az elérhető. Az online EU Survey kitöltését és benyújtását elmulasztó Résztvevőtől az Intézmény részben vagy egészben visszakövetelheti a kifizetett támogatást.

7.2. A tanulmányok elismerésére vonatkozó információk pontosítása érdekében a Résztvevőtől az online benyújtást követően is kérhető kiegészítő információ. Amennyiben a mobilitáshoz tartozó kötelező minimális időtartam nem teljesült, vagy vis maior kérelem benyújtására került sor, a 7.1 és 7.2 pontban foglaltak nem alkalmazandók.

**8. CIKK – GYAKORLAT ELISMERÉSE**

8.1. Résztvevő vállalja, hogy a Gyakorlati képzési megállapodásban foglalt szakmai gyakorlati programot az Intézmény belső szabályozásának megfelelően elvégzi, teljes tanéves ösztöndíj esetén mindkét félévben. (I. számú Melléklet).

8.2. Az Intézmény a Résztvevő kiutazása előtt megkötendő Gyakorlati képzési megállapodásban foglaltakat, azok sikeres elvégzése esetén beszámítja a Résztvevő hazai szakmai gyakorlati kötelezettségeibe. Az Erasmus+ mobilitás során szerzett kreditek elismertetése iránti kérelmét a hallgatónak az ösztöndíjjal érintett félévet közvetlenül követő félév utolsó napjáig be kell nyújtania a Kari Kreditátviteli Bizottsághoz (a továbbiakban: KÁB). Ezen időpont után benyújtott ilyen kérelmeket a KÁB – mint elkésett kérelmeket – érdemi vizsgálat nélkül elutasíthatja.

8.3. A szakmai gyakorlat elismerése csak akkor tagadható meg, ha a Résztvevő nem teljesíti a fogadó intézmény által megkövetelt teljesítmény szintet, vagy más egyéb módon nem teljesíti azokat a követelményeket, amelyeket a résztvevő partnerintézmények számára előírnak.

8.4. Ha a Résztvevő nem teljesíti vagy csak részben teljesíti a Gyakorlati képzési megállapodásban foglalt elvárásokat, akkor az Intézménynek jogában áll visszakövetelni a neki nyújtott támogatás teljes összegét vagy a támogatás egy részét. A visszafizetendő támogatás pontos összegét az illetékes kar köteles megállapítani, a visszafizetés minden esetben euróban történik.

8.5 Nem lehet visszakérni a támogatást, ha a külföldi szakmai gyakorlati programot vis major miatt nem tudta teljesíteni a hallgató. Az utóbbi eseteket haladéktalanul jeleznie kell az intézményi Erasmus koordinátor felé. Kérvényét hitelt érdemlő igazolással köteles alátámasztani. A részarányos visszafizetést az Intézmény engedélyezi a Tempus Közalapítvány jóváhagyásával.

**9. CIKK – Beszámolási kötelezettség**

9.1 **Résztvevő** az alábbi beszámolókat köteles az Intézménynek (a központi Erasmus Irodához) eljuttatni:

**1. Fogadó intézmény igazolása** a kinttartózkodás időtartamáról (Validation Form)

Beküldési határidő: a külföldi szakmai gyakorlat lezárta után **15** napon belül

 **2. Fogadó intézmény igazolása** a szakmai gyakorlati teljesítményről (Traineeship Certificate)

Beküldési határidő: a külföldi szakmai gyakorlat lezárta után **30** napon belül

**3. EU kérdőív:** a **Résztvevő** Erasmus beszámolási kötelezettség tárgyban e-mailen kap az on-line beszámolóról értesítést visszautazása előtt. Ösztöndíjas köteles gondoskodni arról, hogy fent megadott e-mail címét működtesse, változás esetén haladéktalanul jelezze új címét **Intézmény** felé.

Kitöltési és beküldési határidő: a visszaérkezést követően **15** napon belül

 **4. Élménybeszámoló**: a Nemzetközi Igazgatóság által előre meghatározott kritériumok alapján a **Résztvevő** köteles személyes élménybeszámolót írni és e-mailben megküldeni az erasmus@pte.hu e-mailcímre a visszaérkezést követően **30** napon belül

9.2 Az Intézmény fenntartja magának a jogot, hogy más információs technológiák igénybevételét kérje a **Résztvevőtől** a beszámoló benyújtása érdekében.

**10. CIKK – SZEMÉLYES ADATOK VÉDELME**

10.1. Az Erasmus+ mobilitások kezelésére szolgáló rendszerbe történő adatfeltöltés előtt az Intézmény megismertette a Résztvevőt a személyes adatainak kezelésére vonatkozó megfelelő adatvédelmi nyilatkozattal.

 https://webgate.ec.europa.eu/erasmus-esc/index/privacy-statement

10.2. Résztvevő jelen szerződés aláírásával igazolja, hogy a személyes adatai kezelésével kapcsolatos, a https://mobilitas.pte.hu/szabalyzatok honlapon közzétett adatvédelmi tájékoztatóban foglalt részletes feltételeket megismerte, ideértve különösen az adatkezelések célját, jogalapját, a várható időtartamát, az adatkezelő és képviselője elérhetőségeit, adott esetben a személyes adatok címzettjeit, illetve a címzettek kategóriáit, valamint az érintetti jogokat és a jogorvoslat lehetőségeket.

10.3. Az adatkezelés célja a kapcsolattartás; a projekt életciklusának nyomon követése, pénzügyi és szakmai monitoringja; a program eredményeinek disszeminációja; az Intézmény és a Tempus Közalapítvány beszámolási kötelezettségeinek teljesítéséhez szükséges jelentések és statisztikák elkészítése; információs anyagok készítése; kutatások, felmérések végzése.

10.4. Az adatkezelés időtartama a Tempus Közalapítvánnyal kötött főszerződésében, illetve a belső szabályzataiban foglalt ideig tart.

10.5. Az adatokhoz hozzáférhetnek az adatbevitelt végzők; az Intézmény illetékes munkatársai; a bírálati és monitoring folyamat szereplői; az ellenőrzésre jogosult és felügyeleti szervek; valamint a program megvalósulását és hatásait elemző, az Intézmény által megbízott szakértők és kutatók.

10.6. Az Intézmény a Résztvevő személyes adatait védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen. Támogató a személyes adatok technikai védelmének biztosítása érdekében külön védelmi intézkedéseket tesz, ha a személyes adatok továbbítása hálózaton vagy egyéb informatikai eszköz útján történik.

**11. CIKK – IRÁNYADÓ JOG ÉS BÍRÓSÁGI ILLETÉKESSÉG**

11.1 A **Szerződésre** a magyar jogszabályok az irányadók.

11.2 Ha jelen **Szerződés** értelmezésével, alkalmazásával vagy érvényességével kapcsolatban az **Intézmény** és a **Résztvevő** között felmerült vita békés úton nem oldható meg, kizárólagos hatáskörrel az irányadó jog szabályai által meghatározottak szerint illetékességgel rendelkező bíróság jár el.

**12. CIKK – Általános és záró rendelkezések**

12.1. Résztvevő az utazással és külföldi tartózkodással kapcsolatos teendőit (utazás, szállás, vízum stb.) önállóan intézi és fizeti.

12.2. Résztvevő a támogatást kizárólag a jelen szerződés részét képező Gyakorlati képzési megállapodásban leírtak teljesítése érdekében használja fel.

12.3. A Résztvevő tudomásul veszi, hogy az esetleges visszafizetés banki költségeit a Résztvevő viseli.

12.4. Az Intézménynek joga van visszahívni a Résztvevőt külföldről, és részben vagy egészben visszakövetelni az ösztöndíjat, ha a Résztvevő nem létesít aktív hallgatói jogviszonyt az ösztöndíjas időszakra eső valamennyi félévben, hallgatói jogviszonya megszűnik, oklevelét (diplomáját) a mobilitás befejezése előtt megszerzi vagy felfüggesztésre kerül, vagy a Résztvevő külföldi tartózkodása során súlyosan megsérti a fogadó ország törvényeit, vagy az intézmény (írott vagy íratlan) szabályait, magatartási normáit vagy szabályzatát, és a fogadó intézmény erről értesíti az Intézményt. Ebben az esetben az ösztöndíj visszafizetésére a 3. cikkben ismertetett eljárási szabályokat kell megfelelően alkalmazni.

12.5. Résztvevő viseli a külföldi tartózkodás során bekövetkező valamennyi baleseti, betegségi, személyi és vagyoni kárt, ezeket sem az Intézményre, sem az EU intézményeire sem ezek munkatársaira nem háríthatja át.

12.6. A jelen Szerződést vagy mellékleteit érintő bármely módosításról a felek írásban kötelesek megállapodni. Az így létrejövő utólagos szerződésmódosítást csatolni kell az eredeti szerződéshez.

Felek a szerződést és a mellékleteket elolvasták, közösen értelmezték, egymás jogait és kötelezettségeit tudomásul vették és mint akaratukkal mindenben megegyezőt jóváhagyólag aláírták.

A szerződés 3 db eredeti, egymással teljesen megegyező példányban készült, melyből 2 példány az Intézményt , 1 példány a Résztvevőt illet.

|  |  |  |
| --- | --- | --- |
| Résztvevő: |  | Intézmény részéről: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| ..hallgató |  | Prof. Dr. Miseta Attilarektor |
|  |  |  |
| Kelt: .. |  | Kelt: Pécs, .. |
|  |  |  |

Egyetértek:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Decsi István

 kancellár

Ellenjegyzők:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Péter Marianna Dr. Tarrósy István

 pénzügyi ellenjegyző szakmai ellenjegyző

II. számú melléklet

**ÁLTALÁNOS FELTÉTELEK**

1. **Cikk: Felelősség**

A jelen **Szerződést** aláíró felek felmentik a másik felet a jelen **Szerződés** teljesítése következtében bekövetkező károkért való felelősség(re vonás) alól, hacsak az ilyen károk nem a másik fél, vagy annak munkatársai súlyos és szándékos **Szerződésszegő** magatartásának eredményeként következnek be.

A Tempus Közalapítvány, az Európai Közösség, illetve ezek munkatársai nem vonható(k) felelősségre a mobilitás időtartama alatt bekövetkező károkat érintő igényekkel kapcsolatban. Következésképpen, a Tempus Közalapítvány és az Európai Közösség, nem fogad be az ilyen igényekhez kapcsolódó kártérítési igényt sem.

1. **Cikk: A Szerződés megszüntetése**

Abban az esetben, ha a **Résztvevő** a **Szerződés** szerinti valamelyik kötelezettségét nem teljesíti, az irányadó jog szerint alkalmazandó jogkövetkezmények mellett, az intézmény jogosult felmondani, vagy felbontani a **Szerződést**, minden további jogi megkötés nélkül, amennyiben a **Résztvevő** az ajánlott levélben közölt felszólítás kézhezvételét követő egy hónapon belül sem teszi meg a megfelelő lépéseket.

Ha a **Résztvevő** a **Szerződést** annak befejezését megelőzően felmondja, vagy a **Szerződéssel** kapcsolatban nem a szabályok szerint jár el, köteles visszafizetni a támogatás részére kifizetett összegét, kivéve, ha a küldő intézménnyel máshogy nem állapodtak meg

Amennyiben a **Résztvevő** *vis maiorra* – azaz a részt­vevő által nem befolyásolható, előre nem látható, kivé­teles helyzetre vagy eseményre hivatkozva, amely nem tulajdonítható a saját vagy közreműködőjük, kapcsolódó szervezeteik vagy a teljesítésben érintett harmadik személyek hibájának vagy gondatlanságának – hivatkozva szünteti meg a **Szerződést**, a mobilitási időtartam aktuális helyzetének megfelelően neki járó támogatási összeget jogosult felvenni, a 2.2 cikkben meghatározottak szerint. A fennmaradó támogatási összeget vissza kell téríteni, kivéve, ha a küldő intézménnyel máshogy nem állapodtak meg.

**3. cikk: Adatvédelem**

A szerződésben szereplő személyes adatok feldolgozása az Európai Parlament és a Tanács 2018/1725 számú, a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló rendelete, szerint történik. Ezen adatok feldolgozását a partnerszervezetek, a Nemzeti Iroda és az Európai Bizottság kizárólag a szerződés teljesítése és annak felülvizsgálata céljából végezheti, azonban az adatokat az EU jogszabályai szerint vizsgálatra és ellenőrzésre jogosult szerveknek (Európai Számvevőszék, Európai Csalás Elleni Hivatal /OLAF/) jogosultak továbbítani.

A **Résztvevő** személyes adataihoz, írásbeli kérelmére, hozzáférést kaphat és a nem megfelelő, hiányos információt kijavíthatja. Személyes adatai fel­dolgozásával kapcsolatban az intézményhez és/vagy a Nemzeti Irodához kérdéseket intézhet. A **Résztvevő** az Európai Bizottság általi hasz­ná­latával kapcsolatban az Európai Adatvédelmi Felügyeletnél élhet panasszal.

1. **Cikk: Ellenőrzések és vizsgálatok**

A **Szerződésben** részes felek kötelesek az Európai Bizottság, a Tempus Közalapítvány, illetve az Európai Bizottság, vagy a Tempus Közalapítvány által meghatalmazott más külső szerv részére az általuk kért részletes információt átadni annak ellenőrzése érdekében, hogy a mobilitási időszak és a **Szerződés** megfelelően teljesültek.